Document ID: 32001D0862

Απόφαση της Επιτροπής
της 30ής Νοεμβρίου 2001
για την χρηματική συμμετοχή της Κοινότητας στις δαπάνες που πραγματοποιούνται από τη Γαλλία για την κατάρτιση του κοινοτικού αμπελουργικού μητρώου
[κοινοποιηθείσα υπό τον αριθμό Ε(2001) 3811]
(Το κείμενο στη γαλλική γλώσσα είναι το μόνο αυθεντικό)
(2001/862/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2392/86 του Συμβουλίου, της 24ης Ιουλίου 1986, για την κατάρτιση του κοινοτικού αμπελουργικού μητρώου(1), όπως τροποποιήθηκε τελευταία από τον κανονισμό (ΕΚ) αριθ. 1631/98(2), και ιδίως το άρθρο 9 παράγραφος 3,
Μετά από διαβούλευση με το Ευρωπαϊκό Γεωργικό Ταμείο Προσανατολισμού και Εγγυήσεων,
Εκτιμώντας τα ακόλουθα:
(1) Σύμφωνα με το άρθρο 9 παράγραφος 1 του κανονισμού (ΕΟΚ) αριθ. 2392/86, η Κοινότητα συμμετέχει κατά ποσοστό 50 % του πραγματικού κόστους στη χρηματοδότηση της κατάρτισης του κοινοτικού αμπελουργικού μητρώου στα κράτη μέλη και στις επενδύσεις για μηχανοργάνωση που είναι απαραίτητες για τη διαχείριση του εν λόγω μητρώου.
(2) Βάσει του άρθρου 9 παράγραφος 3 του ιδίου κανονισμού δόθηκαν προκαταβολές στη Γαλλία. Αυτές θα αφαιρεθούν από το συνολικό ποσό της κοινοτικής συμμετοχής.
(3) Σύμφωνα με το άρθρο 9 παράγραφος 4 του ιδίου κανονισμού, τα άρθρα 8 και 9 του κανονισμού (ΕΚ) αριθ. 1258/1999 του Συμβουλίου(3) εφαρμόζονται στην κοινοτική χρηματοδότηση κατάρτισης του μητρώου.
(4) Η Γαλλία διαβίβασε στην Επιτροπή τα αναγκαία έγγραφα για να αποφασίσει επί του ποσού που θα αναλάβει ως δαπάνες που πραγματοποιούνται για την κατάρτιση του μητρώου.
(5) Η Επιτροπή προέβη στις εξακριβώσεις που προβλέπονται στο άρθρο 9 παράγραφος 2 του κανονισμού (ΕΟΚ) αριθ. 729/70 του Συμβουλίου(4) και στο άρθρο 9 παράγραφος 2 του κανονισμού (ΕΚ) αριθ. 1258/1999.
(6) Μετά από τις εξακριβώσεις που πραγματοποιήθηκαν, ένα μέρος των δαπανών που δηλώθηκαν από τη Γαλλία δεν πληροί τους απαιτούμενους κανονιστικούς όρους και συνεπώς δεν μπορεί να χρηματοδοτηθεί από την Κοινότητα.
(7) Η αξιολόγηση των ποσών που θα ληφθούν υπόψη και εκείνων που θα απορριφθούν λόγω της μη συμμόρφωσης τους προς τους κοινοτικούς κανόνες, ανακοινώθηκαν από τις υπηρεσίες της Επιτροπής στη Γαλλία στις 25 Οκτωβρίου 2001,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η Κοινότητα συμμετέχει στις δαπάνες που πραγματοποιήθηκαν από τη Γαλλία για την κατάρτιση του κοινοτικού αμπελουργικού μητρώου για το συνολικό ποσό που καθορίστηκε στον πίνακα που επισυνάπτεται στην παρούσα απόφαση.
Άρθρο 2
Η παρούσα απόφαση απευθύνεται στη Γαλλική Δημοκρατία.
Βρυξέλλες, 30 Νοεμβρίου 2001.

Labels: 19
5
6
18
15